Regeringen er ikke parat til at tillade Aalborg Kommune at genneføre elektronisk afstemning.

Aalborg Kommune har søgt om at få lov til gennemføre forsøg med elektronisk afstemning i forbindelse med valg. Det kræver en lovændring at gennemføre stemmeafgivning eletronisk. En lovændring som regeringen ikke ønsker at genneføre. - "Elektronisk stemmeafgivning og stemmeoptælling ville bryde med den hundredårige velafprøvede tradition for, hvordan stemmeafgivning og stemmeoptælling foregår på landets afstemningssteder. Vi har også eksempler fra udlandet, hvor man har oplevet store problemer med sikkerheden - blandt andet i Nederlandene og USA," siger velfærdsminister Karen Jespersen. Aalborg Kommune var blandt i alt otte kommuner, som havde søgt om at få lov til at gennemføre et forsøg med elektronisk afstemning.